recursal/SuperWikiNEXT-32B huggingface dataset:
Η **Ρεββέκα Κιμ** (*레베카 김*, 27 Ιανουαρίου 1998) είναι Νοτιοκορεάτισσα αθλήτρια του καλλιτεχνικού πατινάζ. Μαζί με τον παρτενέρ της, Κιρίλ Μίνοφ, η Ρεββέκα είναι εθνική πρωταθλήτρια της Νότιας Κορέας για το 2016 και έκτη σε κατάταξη στο παγκόσμιο πρωτάθλημα εφήβων 2014. Νωρίτερα στην καριέρα της, η Ρεββέκα διαγωνίστηκε στο απλό πατινάζ. Είναι πρωταθλήτρια στο Κύπελλο Νεστλέ Νέσκουικ αρχαρίων για το 2009 και το 2010.

Προσωπικά Δεδομένα
------------------

Η Ρεββέκα μεγάλωσε στη Βίλνιους της Λιθουανίας αλλά κράτησε την Κορεάτικη υπηκοότητα. Μιλάει άπταιστα Ρωσικά, Κορεάτικα, Αγγλικά και Λιθουανικά. Το 2010 μετακόμισε με την οικογένειά της στη Μόσχα της Ρωσίας για την εκπαίδευσή της στο πατινάζ.

Καριέρα
-------

### Απλό πατινάζ

Η Ρεββέκα ξεκίνησε το καλλιτεχνικό πατινάζ στην ηλικία των 7, και αρχικά διαγωνίστηκε στο απλό πατινάζ. Κέρδισε τον τίτλο των αρχάριων κορασίδων το 2009 στο Πρωτάθλημα της Λιθουανίας. Το 2009, τα Κορεάτικα μέσα ενημέρωσης την «βάπτισαν» ως μία ακόμα Κιμ Γιούνα. Το Φεβρουάριο του 2009, το Κορεάτικο παγκόσμιο δίκτυο KBS έκανε ένα αφιέρωμα στην Ρεββέκα Κιμ.

### Καλλιτεχνικό πατινάζ

#### Παιδικό επίπεδο

Το 2012, η Ρεββέκα ξεκίνησε να διαγωνίζεται στο καλλιτεχνικό πατινάζ με τον παρτενέρ της Κιρίλ Μίνοφ, εκπροσωπώντας τη Νότια Κορέα. Προπονητές τους οι Ιρίνα Ζουκ και ο Αλεξάντερ Σβίνιν. Η Ρεββέκα και ο Κιρίλ εγγραφήκαν στο παιδικό Γκραν Πρι της Διεθνούς Ένωσης Πατινάζ για το 2012-13 για να εκπροσωπήσουν Αυστρία και Κροατία. Έχασαν τον πρώτο γύρω περιμένοντας την Διεθνή Ένωση πατινάζ (ISU) να δώσει την άδεια της για την αλλαγή χώρας εκπροσώπησης στον Κιρίλ ---- είχε άδεια να εκπροσωπήσει τη Νότια Κορέα την εικοστή πρώτη του Σεπτέμβρη του 2012. Η Ρεββέκα και ο Κιρίλ έπιασαν τη δέκατη θέση στο διεθνές ντεμπούτο τους στην Κροατία. Πληρούσαν τις προϋποθέσεις για τον ελεύθερο χορό πατινάζ στο Παγκόσμιο παιδικό πρωτάθλημα το 2013 στο Μιλάνο και η τελική θέση τους ήταν η εικοστή.

Το Νοέμβρη του 2013, η Ρεββέκα και ο Κιρίλ κέρδισαν το παιδικό καλλιτεχνικό πατινάζ στο κύπελλο της Βόρειας Ρηνανίας-Βεστφαλίας. Ήταν η πρώτη Κορεάτικη ομάδα καλλιτεχνικού πατινάζ που κέρδισε έναν διεθνή διαγωνισμό. Κατατάχθηκαν έκτοι στο Παγκόσμιο παιδικό πρωτάθλημα του 2014 στη Σόφια.

#### Ανώτερο επίπεδο

Η Ρεββέκα και ο Κιρίλ ξεκίνησαν την ανωτέρου επιπέδου σεζόν τους σε μία εκδήλωση της Διεθνούς Ένωσης Πατινάζ διεκδικητικού ύφους(ISU challenger series), το Κύπελλο Νέμπελχορν 2014, όπου κατατάχθηκαν έβδομοι. Έλαβαν 2 αναθέσεις Γκραν Πρι, το Κύπελλο Ροστέλεκομ 2014 και το Τρόφι Έρικ Μπομπαρντ 2014. Η Ρεββέκα και ο Κιρίλ είναι η πρώτη Κορεάτικη ομάδα καλλιτεχνικού πατινάζ που συμμετείχε σε Γκραν Πρι της Διεθνούς Ένωσης Πατινάζ. Στο Ανοιχτό Κύπελλο Βολβο έλαβαν την τρίτη θέση στην τελική κατάταξη και έτσι έγιναν η πρώτη Κορεατική ομάδα που έλαβε μετάλλιο σε εκδήλωση της Διεθνούς Ένωσης Πατινάζ.

Παραπομπές
----------

1. ↑  00054325. Ανακτήθηκε στις 27  Απριλίου 2022.
2. ↑  00011696. Ανακτήθηκε στις 27  Απριλίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 169155104028276202917
* ISNI: 0000 0004 7361 1128

 |

 |
Η θέση των ρωμαϊκών λουτρών (σε κόκκινο χρώμα) σε σχέση με το ανάκτορο του Καρλομάγνου
Η αρχαιολογική θέση **Aquae Granni**, άλλες ονομασίες **Aquis grani** / **Aquisgranum**, σπανιότερα *vicus Aquensis* ή *Aquis villa* και μετά το 1166, καθώς απέκτησε δικαιώματα πόλης *ipsam civitatem Aquisgranum*, είναι ρωμαϊκό vicus που αποτελεί τον πρόδρομο οικισμό του Άαχεν της Γερμανίας, ευρισκόμενο στη ρωμαϊκή επαρχία της "Κάτω Γερμανίας" (*Germania inferior*). Περί το 80 μ.Χ. οι λεγεώνες της επαρχίας έκτισαν δύο λουτρά πάνω στις θερμές πηγές, την *Büchelthermae* και τη *Münsterthermae*, οι οποίες παρέμειναν σε χρήση περίπου έως το δεύτερο μισό του 4ου αιώνα .

Το όνομα Aquae Granni αποδίδεται συνηθέστερα ως *ύδατα του Γκράνους* (ο Grannus ή Apollo-Grannus ήταν κελτική θεότητα που ταυτίζεται με τον Απόλλωνα), ενώ άλλοι μελετητές αποδίδουν την προέλευση της ονομασίας στο λατινικό *granum* (κόκκος, π.χ. δημητριακών), με την περιοχή χρησιμεύουσα ως βασική σιταποθήκη του Καρλομάγνου.

Τα δύο λουτρά έγιναν σημαντικό κέντρο υγείας και ξεκούρασης για τα κουρασμένα ρωμαϊκά στρατεύματα μαζί με ένα κτηριακό σύμπλεγμα ναών, πιθανώς για τα στρατεύματα που το έκτισαν. Ρωμαϊκά ενδιαιτήματα περιλαμβάνονταν στην ευρύτερη περιοχή των λουτρών, ενώ βορειδυτικά της εγκατάστασης αναφέρεται πως υπήρχε νεκρόπολις του 3ου και του 4ου αι. Τα περισσότερα από τα ευρήματα της συγκεκριμένης αρχαιολογικής θέσης βρίσκονται πλέον στο Rheinisches Landesmuseum στη Βόννη.

Παραπομπές / σημειώσεις
-----------------------

1. ↑  Όνομα με το οποίο την αναφέρει ο *Einhard* (Εϊνάρδος ή Εγινάρδος, 770-840, βιογράφος του Καρλομάγνου)
2. ↑  Όνομα του οικισμού το 765 κατά την επίσκεψη του Πιπίνου, ενώ το 768 κατά την επίσκεψη του Καρλομάγνου αναφέρεται ελαφρώς παραλλαγμένο ως *villa quae dicitur Aquis*
3. ↑  *Collectio quorundam Statutorum Provinciarum et Urbium Germaniae* (Συλλογή στοιχείων για επαρχίες και πόλεις της Γερμανίας), Georg Melchior von Ludolf, εκτύπωση Nicolaus Ludovicus Winckler, Wetzlar 1734, σελ. 423
4. ↑  J. B. Campbell, 2012, σελ. 396.
5. 1 2  Trudy Ring *et al* (eds), 1996, σελ. 1.
6. ↑  Colum Hourihane (ed) 2012, σ. 1
7. ↑  *VICUS AQUENSIS Der Karolingische Ort Aachen*, Albrecht Mann, Aachen 1984.
8. ↑  «Aquae Granni» στο William L. McAlister, Marian Holland, (eds.) 1976, *The Princeton encyclopedia of classical sites*.

Βιβλιογραφία
------------

* Campbell, J. B. 2012, *Rivers and the Power of Ancient Rome*, The University of North Carolina Press, USA, ISBN 978-0807834800.
* Hourihane, Colum (ed), 2012, *The Grove Encyclopedia of Medieval Art and Architecture*, vol 2, Oxford University Press, USA, ISBN 978-0195395365
* McAlister, William L. and Marian Holland, (eds.) 1976, *The Princeton encyclopedia of classical sites*. Princeton University Press. Princeton, N.J. ISBN 978-0691035420.
* Trudy Ring, Noelle Watson and Paul Schellinger (eds), 1996, *Northern Europe: International Dictionary of Historic Places*, Routledge, USA & UK, σελ. 1, ISBN 978-1884964015
* Maximilian Ihm, *Aquae Grani (Granni)*, Paulys Realencyclopädie der classischen Altertumswissenschaft, Band II,1, Stuttgart 1895, Sp. 300
Το όνομα **Bonsai Kitten** αναφέρεται σε μία γνωστή διαδικτυακή φάρσα. Επρόκειτο για μία ιστοσελίδα που δημιουργήθηκε το 2000 και στην οποία υποτίθεται πως εικονίζονταν ζωντανά γατάκια τα οποία μεγαλώνουν μέσα σε γυάλινα μπουκάλια και σταδιακά παραμορφώνονται παίρνοντας το σχήμα του μπουκαλιού.

Το Ομοσπονδιακό Γραφείο Ερευνών των ΗΠΑ εξέτασε την υπόθεση και κατέληξε στο συμπέρασμα ότι πρόκειται για φάρσα ενός φοιτητή του Massachusetts Institute of Technology (MIT). Οι φωτογραφίες δημιουργήθηκαν με εφαρμογές επεξεργασίας εικόνων. Ωστόσο κυκλοφορούν μέχρι σήμερα μηνύματα προστατών των ζώων, όπου εκφράζουν την ανησυχία τους για τα γατάκια.

Πηγές
-----

1. ↑  About the Bonsai Kitten page Αρχειοθετήθηκε 2008-12-18 στο Wayback Machine. *www.pet-abuse.com*, ανακτήθηκε 4 Δεκεμβρίου 2008

Εξωτερικοί σύνδεσμοι
--------------------

* http://www.bonsaikitten.com (Mirror)
* Ενημέρωση για προστάτες των ζώων (αγγλ.) Αρχειοθετήθηκε 2008-12-18 στο Wayback Machine.
Το ***Boo!*** είναι παιδική τηλεοπτική σειρά που ξεκίνησε από το κανάλι CBeebies στο Ηνωμένο Βασίλειο, και αρχικά στο BBC Two, από τα Universal Studios. Διαθέτει πολλούς χαρακτήρες κινουμένων σχεδίων που παίζουν ένα παιχνίδι παρόμοιο με το κρυφτό. Ο σχολιασμός γίνεται από έναν ενήλικα αφηγητή και μια παιδική χορωδία. Η σειρά παρήχθη από την ανεξάρτητη εταιρεία παραγωγής Tell-Tale Productions, η οποία ήταν επίσης υπεύθυνη για την *Tweenies*. Από το 2007 έως το 2012, παίζονταν επαναλήψεις και από τον Ιανουάριο του 2019 παίζεται στις ΗΠΑ από το Qubo.

Η σειρά είχε συνολικά 102 επεισόδια και ένα ειδικό χριστουγεννιάτικο, και ήταν υποψήφια για BAFTA το 2002-03.

Παραπομπές
----------

1. ↑  «Boo!». *CBeebies Grownups*. BBC. Αρχειοθετήθηκε από το πρωτότυπο στις 27 Δεκεμβρίου 2009. Ανακτήθηκε στις 1 Ιανουαρίου 2010.
2. ↑  «Tell-Tale's Boo! set for summer slot on CBBC». Broadcast. 22 Μαΐου 2003. Ανακτήθηκε στις 1 Ιανουαρίου 2010.
Η **πορνογραφία στην Κύπρο** είναι νόμιμη με περιορισμούς. Η πώληση πορνογραφικού υλικού σε άτομα κάτω των 18 ετών είναι παράνομη, ενώ η παιδική πορνογραφία θεωρείται έγκλημα και απαγορεύεται αυστηρά.

Οι υπηρεσίες επιβολής του νόμου και η τοπική αστυνομία συχνά παρακολουθούν την διαδικτυακή δραστηριότητα όπου λαμβάνουν χώρα συχνότερα διάφορα είδη εγκλημάτων όπως η παιδική πορνογραφία. Οι υπηρεσίες επιβολής του νόμου μπορούν να λάβουν πληροφορίες από τον υπολογιστή ενός ατόμου ή να προσδιορίσουν τα στοιχεία του συνδρομητή με βάση την διεύθυνση διαδικτυακού πρωτοκόλλου. Αν κάποιος καταδικαστεί για πρόσβαση, κατοχή ή διανομή παιδικής πορνογραφίας η ποινή καθορίζεται από τον νόμο 22 (Γ΄)/2004 για το διαδικτυακό έγκλημα. Ο χρόνος παραμονής στην φυλακή εξαρτάται από τον τύπο του εγκλήματος που διαπράττει ο διωκόμενος.

Καταδικασμένες περιπτώσεις
--------------------------

Ειδικά στο διαδίκτυο η πορνογραφία είναι πολύ δημοφιλής στην Κύπρο. Πολλοί άνθρωποι έχουν συλληφθεί για παράνομη παιδική πορνογραφία. Πολλές αναφορές έχουν κατατεθεί.

Στις 16 Ιανουαρίου 2020, ένας πρώην φύλακας σε λύκειο της Λευκωσίας ο οποίος τώρα έχει απολυθεί για παιδική πορνογραφία, φυλακίστηκε για 4 χρόνια αφού ομολόγησε για σεξουαλική εκμετάλλευση παιδιών και κατοχή παιδικής πορνογραφίας. Του έχει απαγορευθεί η εργασία σε αυτό το λύκειο και η διάδραση με τους μαθητές του. Είχε συλληφθεί προηγουμένως τον Οκτώβριο του 2019 επειδή έπεισε τέσσερις έφηβους να του στείλουν φωτογραφίες όπου διαπράττουν σεξουαλικές πράξεις στο Facebook.

Στις 2 Μαρτίου 2020, ένας 42χρονος άνδρας παραπέμφθηκε για 8 ημέρες για κατοχή παιδικής πορνογραφίας και σεξουαλική εκμετάλλευση.

Στις 21 Απριλίου 2020 ένας 24χρονος φυλακίστηκε γιατί έστελνε φωτογραφίες παιδικής πορνογραφίας σε άλλο άτομο.

Παραπομπές
----------

1. ↑  «Internet Crimes And Pornography». *efstathioulaw.com*. Efstathios K. Efstathiou. Ανακτήθηκε στις 29 Απριλίου 2020.
2. ↑  Psyllides, George (16 Ιανουαρίου 2020). «Former school security guard jailed for sexual exploitation of children». *CyprusMail*. Ανακτήθηκε στις 29 Απριλίου 2020.
3. ↑  «Eight-day remand in child pornography case (Updated)». *CyprusMail*. 2 Μαρτίου 2020. Ανακτήθηκε στις 29 Απριλίου 2020.
4. ↑  Michael, Peter (21 Απριλίου 2020). «24-year-old arrested over child pornography images». *CyprusMail*. Ανακτήθηκε στις 29 Απριλίου 2020.
Το **extended file system** ή **ext** υλοποιήθηκε τον Απρίλιο του 1992, ως το πρώτο σύστημα αρχείων που δημιουργήθηκε ειδικά για τον πυρήνα Linux. Συμπεριλαμβάνει δομές μεταδεδομένων εμπνευσμένες από το παραδοσιακό Unix File System (UFS), και σχεδιάστηκε από τον Rémy Card με σκοπό να αντιμετωπίσει τους τεχνινούς περιορισμούς του συστήματος αρχείων του Minix. Ήταν η πρώτη υλοποίηση που χρησιμοποίησε το εικονικό σύστημα αρχείων (virtual file system, VFS), το οποίο προσθέθηκε στον πυρήνα Linux στην έκδοση 0.96c, και μπορούσε να διαχειριστεί συστήματα αρχείων μέχρι 2 gigabyte (GB) σε μέγεθος.

Το ext είναι το πρώτο στη οικογένεια των extended file system. Τεχνολογικά το ξεπέρασαν τα ext2 και xiafs, από τα οποία επικράτησε το ext2. Το Ext2 διόρθωσε κάποια μειονεκτήματα του ext, όπως την αδυναμία αλλαγής των inode και την δημιουργία κατακερματισμού.

Άλλα extended file system
-------------------------

Η οικογένεια των extended file system έχει άλλα τρία μέλη:

* ext2, το δεύτερο extended file system.
* ext3, το τρίτο extended file system.
* ext4, το τέταρτο extended file system.

Παραπομπές
----------

1. ↑  «Rémy Card (Συνέντευξη, Απρίλιος 1998)». April Association. 19 Απριλίου 1999. Αρχειοθετήθηκε από το πρωτότυπο στις 4 Φεβρουαρίου 2012. Ανακτήθηκε στις 8 Φεβρουαρίου 2012.  (Στα Γαλλικά)
2. ↑  Jones, M. Tim (17 Φεβρουαρίου 2009). «Anatomy of ext4». IBM Developer Works. Ανακτήθηκε στις 8 Φεβρουαρίου 2012.
3. ↑  Card, Rémy· Ts'o, Theodore· Tweedie, Stephen. «Design and Implementation of the Second Extended Filesystem». Αρχειοθετήθηκε από το πρωτότυπο στις 4 Φεβρουαρίου 2012. Ανακτήθηκε στις 8 Φεβρουαρίου 2012.  Εκδόθηκε πρώτα στο *First Dutch International Symposium on Linux*. State University of Groningen. 1995. ISBN 90-367-0385-9.
Το **πικαγιούνε**, ισπαν.: picayune ήταν ενα ισπανικό νόμισμα αξίας μισού ρεάλ. Το όνομά του προέρχεται από το γαλλικό picaillon, το οποίο προέρχεται από το Προβηγκιανό picaioun , το όνομα ενός μικρού χάλκινου νομίσματος της Σαβοΐας. Κατ' επέκταση το πικαγιούνε μπορεί να σημαίνει "κάτι μικρής αξίας". Παρεφθαρμένη η λέξη στα Ελληνικά είναι **πεκούνια**.

Εκτός από τη χρήση στα Ισπανικά εδάφη, το πικαγιούν και άλλα Ισπανικά νομίσματα, χρησιμοποιήθηκε σε όλες τις αποικιακές Ηνωμένες Πολιτείες. Τα Ισπανικά δολάρια έγιναν νόμιμο χρήμα στις ΗΠΑ με πράξη στις 9 Φεβρουαρίου 1793. Παρέμειναν έτσι μέχρι την απονομισματοποίηση στις 21 Φεβρουαρίου 1857. Το όνομα τού νομίσματος εμφανίστηκε για πρώτη φορά στη Φλόριντα και τη Λουιζιάνα, όπου η αξία του άξιζε περίπου 6 1/4 σεντ και τού οποίου το όνομα χρησιμοποιήθηκε μερικές φορές στη θέση των νικέλινων νομισμάτων των ΗΠΑ.

Η εφημερίδα thw Picayne, μετά Time-Pecayne, που εκδόθηκε τη δεκαετία του 1930, πήρε το όνομά της από το νόμισμα. Μία πόλη στο Μισισιπή έχει το όνομα Picayne.

Αναφορές σε πηγές
-----------------

* More Word Histories and Mysteries: From Aardvark to Zombie. Houghton Mifflin Harcourt. 2006. p. 173.
* Spanish Silver: General Introduction Coin and Currency Collections - University of Notre Dame. Retrieved on April 7, 2008.
* Chisholm, Hugh, ed. (1911). "Picayune". Encyclopædia Britannica. 21 (11th ed.). Cambridge University Press. p. 579.
* "Picayune", Probert Encyclopedia. Retrieved on April 10, 2008.
* "Picayune", World Wide Words. Retrieved on April 8, 2008.
* McLeary, Paul (2005-09-12). "The Times-Picayune: How They Did It". Columbia Journalism Review. Retrieved 2010-07-27.
Οι **D-Crunch** (κορεατικά: 디크런치) είναι εννεαμελές αντρικό νοτιοκορεατικό μουσικό συγκρότημα που σχηματίστηκε από την εταιρία All-S Company το οποίο έκανε ντεμπούτο στις 6 Αυγούστου του 2018 με το single album "0806". Αποτελείται από τους Hyun Woo, Hyun Wook, Hyun Oh, Hyun Ho, Jungseung, Dylan, Minhyuk, O.V και Chanyoung.

Ιστορία
-------

**2018: Σχηματισμός και ντεμπούτο**

Οι D-Crunch δημιουργήθηκε από την εταιρεία All-S από τον Λι Τζονγκ-σοκ. Το όνομά του συγκροτήματος είναι συντομογραφία του Diamond-Crunch, υποδηλώνοντας ότι είναι ικανοί να σπάσουν διαμάντια με την "δυνατή απόδοση και την ισχυρή μουσικότητα''. Άλλα ονόματα που είχαν σκεφτεί περιλαμβάνουν το ''Hip Hop Force και Hip Hop Gangster''. Οι D-Crunch έχουν έξι ράπερ και τρεις τραγουδιστές, με αρχηγούς τους O.V και Hyunwook. 

Οι D-Crunch σε εκδήλωση υπογραφής αυτογράφων στο Lotte Mall στο Γκίμπο, τον Αύγουστο του 2018
Το πρώτο τους single album, το 0806, και το και το lead single "Palace" κυκλοφόρησαν στις 8 Αυγούστου. Στις 12 Νοεμβρίου, το συγκρότημα ακολούθησε με το πρώτο του μίνι-άλμπουμ, το M1112 (4colors), και το "Stealer". Κέρδισαν το ''Focus Award'' στα βραβεία 2018 Asia Artist, το πρώτο τους μετά από τέσσερις μήνες από το ντεμπούτο τους. 

**2019-παρόν: Προώθηση στο εξωτερικό**

Οι D-Crunch έκαναν μία από τις εκατό αιτήσεις για την ακρόαση ''2019 K-pop Dream Star'' στην Ιαπωνία. Προχώρησαν στους τελικούς οκτώ και εμφανίστηκαν στο Αμφιθέατρο Μαϊχάμα στις 16 Μαρτίου. Ψηφισμένοι από μια ομάδα 9 κριτών και το κοινό, οι D-Crunch συγκέντρωσαν τους περισσότερους πόντους και κέρδισαν το ''Grand Prix''. Το συγκρότημα θα λάβει έως και 100.000.000 γιεν (≈794.300 ευρώ) για την κάλυψη των εξόδων προώθησης. Οι D-Crunch ταξίδεψαν στη Μαλαισία για μια περιοδεία προώθησης, η οποία ξεκίνησε με συνέντευξη Τύπου στις 22 Μαρτίου. Το γκρουπ κυκλοφόρησε το δεύτερο μίνι-άλμπουμ του "MO527" και το σινγκλ "Are You Ready?" στις 27 Μαΐου. Οι D-Cruncnh παρευρέθηκαν στα 2019 Asia Model Awards τον Ιούνιο, όπου το συγκρότημα κέρδισε το βραβείο rising star.

Μουσικό στυλ
------------

Οι D-Crunch θέτουν τα θεμέλιά τους στη hip hop μουσική και προσπαθούν να μεταδώσουν ένα μήνυμα μέσα από τους στίχους τους. Κάθε μέλος δίνει ιδέες στους τραγουδοποιούς, για να ταιριάζουν τα τραγούδια περισσότερο στο στυλ του συγκροτήματος. Οι D-Crunch αναφέρουν τους BTS ως πρότυπο τους.

Κατάλογος μελών και ρόλων
-------------------------

* O.V - ηγέτης, ράπερ
* Hyunwook (현욱) - ηγέτης, κύρια φωνητικά
* Hyunho (현호) - ράπερ
* Hyunoh (현오) - φωνητικά
* Hyunwoo (현우) - φωνητικά
* Minhyuk (민혁) - ράπερ
* Chanyoung (찬영) - ράπερ
* Jungseung (정승) - ράπερ
* Dylan (딜란) - ράπερ

Παραπομπές
----------

1. ↑   .  Missing or empty `|title=` (βοήθεια)
2. ↑   .  Missing or empty `|title=` (βοήθεια)
3. ↑   .  Missing or empty `|title=` (βοήθεια)
4. ↑  . Αρχειοθετήθηκε από το πρωτότυπο στις 22 Απριλίου 2019.  Missing or empty `|title=` (βοήθεια)
5. ↑   .  Missing or empty `|title=` (βοήθεια)
6. ↑  «디크런치 "롤모델 방탄소년단..특히 제이홉 좋아해"». *스타뉴스* (στα Κορεατικά). 6 Αυγούστου 2018. Ανακτήθηκε στις 22 Απριλίου 2019.
7. ↑   .  Missing or empty `|title=` (βοήθεια)
Το **πασαλίκι του Βερατίου** ήταν αυτόνομο έδαφος εντός της επικράτειας της Οθωμανικής Αυτοκρατορίας, που δημιουργήθηκε στην περιοχή της μετέπειτα κεντρικής Αλβανίας από τον Αχμέτ Κουρτ Πασά το 1774 και καταλύθηκε όταν ο εν συνεχεία σύμμαχος του Αχμέτ, Ιμπραήμ Πασάς του Βερατίου νικήθηκε από τον Αλή Πασά το 1809, ενσωματώνοντας έτσι το πασαλίκι του Βερατίου στο πασαλίκι των Ιωαννίνων.

Δημιουργία και διακυβέρνηση του Αχμέτ Πασά
------------------------------------------

Το πασαλίκι του Βερατίου δημιουργήθηκε έπειτα από τη συνωμοσία του Αχμέτ Κουρτ Πασά με την Υψηλή Πύλη εναντίον του Μεχμέτ Πασά Μπουσάτι το 1774. Για να το εξυπηρετήσει, ο σουλτάνος ​​του έδωσε εδάφη στη μετέπειτα κεντρική Αλβανία. Κατάφερε να επεκτείνει το πασαλίκι του μέχρι το θάνατό του το 1787, ενσωματώνοντας εδάφη της μετέπειτα κεντρικής Αλβανίας, τα οποία συνόρευαν στα βόρεια με το πασαλίκι της Σκόδρας και προς τα νότια με το πασαλίκι των Ιωαννίνων. Ο Αχμέτ Κουρτ Πασάς ήταν παππούς του Αλή Πασά και πατέρας της μητέρας του Αλή, Χάμκως.

Κατάκτηση από τον Αλή Πασά
--------------------------

Η διοικητική διαίρεση της Οθωμανικής Αυτοκρατορίας το 1795
Μετά το θάνατο του Αχμέτ Κουρτ Πασά, το έδαφος του πασαλικίου κυβερνήθηκε από έναν στενό σύμμαχό του, τον Ιμπραήμ Πασά του Βερατίου. Έπειτα, ο Αλή Πασάς ξεκίνησε πόλεμο με το πασαλίκι του Βερατίου. Μετά από κάποιες άκαρπες διαπραγματεύσεις, ο Ιμπραήμ Πασάς έστειλε εκστρατευτικό σώμα υπό τη διοίκηση του αδελφού του Σεφίρ, μπέη της Αυλώνας. Αντιμέτωπος με αυτή την κατάσταση, ο Αλή κάλεσε τους αρματολούς της Θεσσαλίας και αφού κάηκαν χωριά, ληστεύθηκαν και κρεμάστηκαν χωρικοί και μεταφέρθηκαν κοπάδια και από τις δύο πλευρές, επήλθε ειρήνη. Ο Ιμπραήμ έδωσε την κόρη του σε γάμο με τον Μουχτάρ, τον μεγαλύτερο γιο του Αλή, και το διαφιλονικούμενο έδαφος ως προίκα. Δεδομένου ότι ο Σεφίρ Μπέης είχε παρουσιάσει ικανότητες που θα μπορούσαν να αποδειχτούν εντυπωσιακές στη συνέχεια, ο Αλή έβαλε γιατρό να τον δηλητηριάσει. Ο Αλή Πασάς εξέφρασε την επιθυμία να κυριαρχήσει επί του πασά του Βερατίου, να γίνει βεζίρης της Ηπείρου, να αγωνιστεί με τον σουλτάνο και να πάει στην Κωνσταντινούπολη. Το 1808, ο Αλή Πασάς νίκησε τον Ιμπραήμ Πασά, ενσωματώνοντας την επικράτειά του στο πασαλίκι των Ιωαννίνων.

Παραπομπές
----------

1. ↑  H AΡΧΗ ΤΟΥ ΤΕΛΟΥΣ η αντίστροφη μέτρηση[*νεκρός σύνδεσμος*] σελ. 147, zsgiannina.gr
2. ↑  Thomas Keightley (1830). *History of the War of Independence in Greece*. **1**. Edinburgh: Constable.
3. ↑  Christianity And Islam Under The Sultans Vol II (1929) Author: Hasluck, F.W. Subject: RELIGION. THEOLOGY; Prehistoric and primitive religions Publisher: Oxford At The Clarendon Press.
Η **Petit opera du monde** (Μικρή Όπερα του Κόσμου) ιδρύθηκε το 2008, ως μη κυβερνητικός οργανισμός μεταξύ τριών χωρών (Ελλάδα – Γαλλία - Ιταλία). Η αρχή έγινε με τη "Μαινόμενη Μήδεια" του Μαρκ-Αντουάν Σαρπαντιέ στο Μικρό Τριανόν των Βερσαλλιών και κατόπιν στο Μέγαρο Μουσικής Αθηνών και στο Διεθνές Φεστιβάλ Βόλου. Ακολούθησε ο "Άτυς" του Ζαν Μπατίστ Λυλί στο Μέγαρο Μουσικής Αθηνών και στο Διεθνές Φεστιβάλ Βόλου και ο "Κουρέας της Σεβίλης" του Τζιοβάνι Παϊζιέλο στο Ίδρυμα Μιχάλης Κακογιάννης και στο Μέγαρο Μουσικής Αθηνών. 

Σχεδιάζονται να παρουσιαστούν τα έργα του Βόλφγκανγκ Αμαντέους Μότσαρτ, "Ντον Τζοβάνι", "Cosi fan tutte" και "Μυθριδάτης, βασιλιάς του Πόντου", σε συνεργασία με το Φεστιβάλ της Ταορμίνα και Αντράνο και το Θέατρο Μπολσόι της Μόσχας. Ακόμη η μπαρόκ όπερα του Αντρέ Καμπρά "Tancrede", σε συνεργασία με το γαλλικό μπαρόκ σύνολο *Almazis* και ένα μεγάλο αφιέρωμα στο τσέμπαλο, από τους τρεις κορυφαίους στον κόσμο Ευρωπαίους τσεμπαλίστες: Κριστόφ Ρουσέ (τσεμπαλίστα και διευθυντή της ορχήστρας *Les Talentes Lyriques*), την τσεμπαλίστα Μπλαντίν Βερλέ και τον Ελληνογάλλο τσεμπαλίστα Ιάκωβο Παππά, διευθυντή του συνόλου *Almazis*.
Η **PERI** ιδρύθηκε το 1969 και είναι σήμερα ένας από τους μεγαλύτερους προμηθευτές συστημάτων μεταλλοτύπων και ικριωμάτων παγκοσμίως. 
Ο όμιλος PERI παράλληλα με τα κεντρικά γραφεία του στο Weißenhorn της Γερμανίας, έχει 45 θυγατρικές εταιρείες και 100 αποθήκες υλικών ανά τον κόσμο. 
Απασχολεί περισσότερους από 5.000 υπαλλήλους εκ των οποίων οι 850 είναι μηχανικοί (έτος 2006). 
Το 2007 ο συνολικός τζίρος του ομίλου ξεπέρασε τα 1.104 εκατομμύρια Ευρώ.

Ιστορία
-------

Η PERI ιδρύθηκε το 1969 στο Weissenhorn της Γερμανίας από τον κο. Artur Schwörer (Άρθουρ Σβόερερ). Το αρχικό προϊόν της εταιρείας ήταν η ξυλοδοκός τύπου T 70 V με υψηλή φέρουσα ικανότητα λόγω του δικτυώματος της και του πατενταρισμένου συστήματος σύνδεσης των κόμβων του. Το 1984 αντικαταστάθηκε από την ξυλοδοκό με δικτύωμα τύπου GT 24 που χρησιμοποιείται έως και σήμερα. 

Το αυτόματο σύστημα αναρρίχησης ACS (Automatic Climbing System) αποτέλεσε ορόσημο στην εξέλιξη των αυτο-αναρριχόμενων συστημάτων της PERI. Χρησιμοποιείται σε κατασκευές μεγάλου ύψους χωρίς γερανό. 

Στις αρχές της δεκαετίας του ’80 η PERI πρωτοστατούσε στην χρήση αλουμινίου για τον κατασκευαστικό τομέα. 

Η συγκεκριμένη τάση υπερίσχυσε του αρχικού σκεπτικισμού όταν τα εργοτάξια συνειδητοποίησαν ότι μια μείωση κατά 20% του συνολικού βάρους ενός καλουπιού ήταν σημαντικό πλεονέκτημα, ιδίως όταν μεγάλο μέρος του ξεκαλούπωματος μετά την σκυροδέτηση γίνεται με τα χέρια. 
Κατά την διάρκεια των τελευταίων 10 ετών ο συνολικός ετήσιος τζίρος του ομίλου PERI αυξήθηκε από 250 σε πάνω από 920 εκατομμύρια ευρώ ενώ παράλληλα ο αριθμός του προσωπικού από 1.700 σε 4.500 υπαλλήλους.

Γενική Παρουσίαση Προϊόντων
---------------------------

Όλη η σειρά των προϊόντων και υπηρεσιών του ομίλου περιλαμβάνει ξυλοδοκούς, συστήματα μεταλλοτύπου τοιχίων και υποστυλωμάτων, συστήματα πλακών, πλατφόρμες αναρρίχησης, πλατφόρμες εργασίας, αυτόματα συστήματα αναρρίχησης, σκαλωσιές και στύλους υποστύλωσης, σκαλωσιές εργασίας, αντηρίδες, μπετοφόρμ, αντιστηρίξεις για την σκυροδέτηση μονόπλευρων τοιχίων, συστήματα ντιζών και αγκύρωσης, συντήρηση προϊόντων, λογισμικό, τεχνική υποστήριξη και εκπαίδευση συνεργείων στο εργοτάξιο.

Έργα
----

Παρακάτω αναφέρονται έργα που κατασκευάστηκαν με τα συστήματα της PERI:

* Trump International Hotel and Tower, Σικάγο, Η.Π.Α.
* Trump World Tower, Νέα Υόρκη, Η.Π.Α. – μόνο δύο ημέρες για την ολοκλήρωση ενός ορόφου.
* Γέφυρα Όρεσουντ, Δανία– σύστημα καλουπιού για την σκυροδέτηση μονολιθικής σήραγγας.
* Millau Viaduct, Γαλλία – κατασκευή της γέφυρας με τα υψηλότερα βάθρα στον κόσμο (ύψος 245m).
* Mercedes-Benz World, Στουτγάρδη, Γερμανία – κατασκευή Μουσείου αυτοκινήτων
* Mega Bridge, Μπανκόγκ, Ταϊλάνδη – κατασκευή τεσσάρων βάθρων με ύψη της τάξεως των 170m.
* Turning Torso, Μαλμό, Σουηδία – κατασκευή περιστραμμένου υψηλού κτιρίου σχεδιασμένο από τον Ισπανό Αρχιτέκτονα Santiago Calatrava.
* Torre Agbar, Βαρκελώνη, Ισπανία – κατασκευή κτίριου ύψους 142m.

Εξωτερικοί Σύνδεσμοι
--------------------

* PERI Ελλάς ΕΠΕ - ελληνικός ιστοχώρος
* PERI GmbH – Διεθνής Ιστοσελίδα
* PERI GmbH - International[*νεκρός σύνδεσμος*] – Ιστοσελίδες θυγατρικών του ομίλου PERI παγκοσμίως
Οι καπνοί από πετρελαιοπηγές που καίγονταν στο Κουβέιτ
Η **Πυρπόληση πετρελαιοπηγών του Κουβέιτ** από τον Ιρακινό Στρατό έλαβε χώρα τους πρώτους μήνες του 1991, στα πλαίσια του Πολέμου του Κόλπου. Μηχανικοί του ιρακινού στρατού, έβαλαν φωτιά σε εκατοντάδες πετρελαιοπηγές στο Κουβέιτ προκειμένου ο καπνός από τη φωτιά να εμποδίσει τις συμμαχικές δυνάμεις να προωθηθούν στο Ιράκ και να δοθεί ο αναγκαίος χρόνος στα ιρακινά στρατεύματα να αποχωρήσουν από το Κουβέιτ (όπου είχαν εισβάλει τον Αύγουστο του 1990) και να επιστρέψουν στη χώρα τους. Εκτός από πετρελαιοπηγές οι Ιρακινοί έβαλαν φωτιά και σε ορύγματα, που είχαν γεμίσει με πετρέλαιο καθώς και σε «λίμνες πετρελαίου», που είχαν δημιουργήσει σε διάφορα σημεία στη περιοχή. 

Η κατάσβεση των πετρελαιοπηγών που καίγονταν ξεκίνησε τον Απρίλιο του 1991 και ολοκληρώθηκε στις 6 Νοεμβρίου της ίδιας χρονιάς. Η ποσότητα πετρελαίου που κάηκε υπολογίζεται σε περισσότερα από ένα δισεκατομμύριο βαρέλια.Την περίοδο που καίγονταν οι πετρελαιοπηγές είχαν διατυπωθεί διάφορες θεωρίες σχετικά με τις επιπτώσεις που θα είχε η καύση του πετρελαίου στο περιβάλλον σε παγκόσμιο επίπεδο, οι οποίες όμως δεν επαληθεύτηκαν.  Σε χώρες του Κόλπου παρατηρήθηκαν χαμηλότερες θερμοκρασίες, το 1991, που δεν επαναλήφθηκαν όμως τα επόμενα χρόνια.Το πετρέλαιο που χύθηκε αλλά δε κάηκε μόλυνε εκατομμύρια τόνους άμμου και χώματος. Το μείγμα άμμου, πετρελαίου και στάχτης κάλυψε περίπου το 5% του εδάφους του Κουβέιτ. Πετρέλαιο που δεν κάηκε έχει εισχωρήσει στην άμμο και μπορεί να δημιουργήσει μελλοντικά πρόβλημα στον υδροφόρο ορίζοντα του Κουβέιτ, που είναι ήδη περιορισμένος. 

Διερευνήθηκε επίσης κατά πόσο οι φωτιές στις πετρελαιοπηγές του Κουβέιτ συνδέονται με το λεγόμενο Σύνδρομο του Κόλπου, συμπτώματα του οποίου εμφάνισαν πολλοί βετεράνοι στρατιώτες αλλά μέχρι σήμερα δεν έχει αποσαφηνιστεί τι προκάλεσε το εν λόγω σύνδρομο.

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
Στις 19 Δεκεμβρίου 1943, μία εβδομάδα μετά την πυρπόληση του Παλαιογρατσάνου, τα γερμανικά στρατεύματα κατοχής ανεβαίνουν ξανά τον ορεινό όγκο των Πιερίων για να προχωρήσουν στην **πυρπόληση του Καταφυγίου Κοζάνης**, στο οποίο εκείνες τις ημέρες βρίσκεται και ο μητροπολίτης Κοζάνης Ιωακείμ, ηγέτης του ΕΑΜ.

Ιστορικό
--------

Όταν φτάνουν οι Γερμανοί στην περιοχή Καγκέλια Καταφυγίου δέχονται επίθεση από Έλληνες αγωνιστές της αντίστασης και γίνεται ολιγόωρη μάχη. Κατά τη διάρκεια της μάχης οι κάτοικοι εκκενώνουν το χωριό και μαζί τους φεύγει και ο μητροπολίτης Κοζάνης Ιωακείμ. Μετά το τέλος της μάχης, τα γερμανικά στρατεύματα αποχωρούν και κατευθύνονται προς την Αγία Κυριακή (Σκούλιαρη).

Την 21 Δεκέμβρη 1943 επιστρέφουν και μπαίνουν σε σπίτια και αρχοντικά με σκοπό να λεηλατήσουν. Στο αρχοντικό του Μιρλιαούντα, βρίσκουν τον νεαρό Παύλο Μιρλιαούντα και ένας Γερμανός αξιωματικός προσπαθεί να ανοίξει το χρηματοκιβώτιο της οικογενείας, τότε βρίσκει την ευκαιρία ο νεαρός Παύλος να αρπάξει το πιστόλι του αξιωματικού και να τον σκοτώσει. Συλλαμβάνεται από τους Γερμανούς στρατιώτες οι οποίοι τον απαγχονίζουν στην πλατεία του χωριού.

Την επόμενη μέρα βάζουν φωτιά στο χωριό, το οποίο καταστρέφεται ολοκληρωτικά και το μόνο κτήριο που δεν καίγεται είναι η εκκλησία του Αγίου Νικολάου. Είκοσι δύο κάτοικοι του χωριού έχασαν τη ζωή τους και όσοι επέζησαν εκδιώχτηκαν στα χωριά πέρα του ποταμού Αλιάκμονα.

Παραπομπές
----------

1. ↑  «Ημέρα μνήμης 2012 και σύντομο ιστορικό για τις πυρπολήσεις από τα ναζιστικά στρατεύματα Κατοχής».
2. ↑  «Πυρπολήσεις Παλαιογρατσάνου, Καταφυγίου και Σκούλιαρης από τα ναζιστικά στρατεύματα Κατοχής το Δεκέμβριο του 1943». [*νεκρός σύνδεσμος*]
3. ↑  «Οι μετακινήσεις των πληθυσμών Παλαιογρατσάνου, Καταφυγίου και Σκούλιαρης μετά τις πυρπολήσεις από τα γερμανικά στρατεύματα Κατοχής». [*νεκρός σύνδεσμος*]
Συντεταγμένες: 41°20′59.6″N 26°29′53.2″E﻿ / ﻿41.349889°N 26.498111°E﻿ / 41.349889; 26.498111

Η **Πυροστιά** ή **Τρίποδας** είναι ένα ταφικό μνημείο, συγκεκριμένα τουρμπές του *Ορούτς Πασά* στο Διδυμότειχο και χρονολογείται από το 15ο αιώνα. Βρίσκεται πίσω από το Δημαρχείο Διδυμότειχου στην άκρη ενός μεγάλου μουσουλμανικού νεκροταφείου. Η ονομασία *Πυροστιά* ή *Τρίποδας* χρησιμοποιείται από το ντόπιο πληθυσμό και οφείλεται σε οπτική εντύπωση που δημιουργεί το μνημείο υπό συγκεκριμένη γωνία. Ο Ορούτς Πασάς ήταν στρατηγός και μπεηλέρμπεης της Ανατολίας υπό τον Μουράτ Β' (1453). Ο Ορούτς Πασάς προσέφερε αξιοσημείωτη οικοδομική δραστηριότητα στην πόλη, σήμερα σώζονται τα ομώνυμα χαμάμ.

Περιγραφή
---------

Είναι ανοικτού τύπου και αποτελείται από ένα βάθρο με καμαροσκέπαστο θάλαμο όπου στο παρελθόν είχε πλινθόκτιστο θόλο ο οποίος έχει καταπέσει. Το 1989 βρέθηκε σε κρύπτη σκελετός άνδρα χωρισμένος στα δύο. Η ταφή με τέτοιο τρόπο ώστε να μην αντικρίζει το σώμα ο ήλιος υπόδειξε ότι πρόκειται για μουσουλμανική ταφή. 

Στο μνημείο υπάρχει μαθηματική συμμετρία και εφαρμογή βυζαντινής μετρολογίας. Το μνημείο είναι τέλειος κύβος με μέγεθος πλευράς 20 βυζαντινών εμβατών (28,6 εκατοστά το καθένα). Στις διαστάσεις των και στην συσχέτιση των δομικών υλικών υπάρχει επίσης συμμετρία βυζαντινής μετρολογίας. Τα δομικά υλικά διασυνδέονται με γεωμετρικές σχέσεις όπως της χρυσής τομής και τα μεγέθη τους συνδέονται με το βυζαντινό εμβάτη. Συγκεκριμένα οι πλίνθοι έχουν μήκος ακριβώς 28,6 εκατοστά (δηλαδή 1 βυζαντινό εμβάτη).

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πυροστιά Διδυμοτείχου** |

1. 1 2  Αθανάσιος Ι. Γουρίδης (2008). *Διδυμότειχο μία άγνωστη πρωτεύουσα*. Δήμος Διδυμότειχου. σελ. 106. ISBN 978-960-86488-1-4.
2. ↑  «Η Πυροστιά». Ιστοσελίδα Δήμου Διδυμότειχου. Αρχειοθετήθηκε από το πρωτότυπο στις 2 Ιουλίου 2013. Ανακτήθηκε στις 16 Οκτωβρίου 2012.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μνημεία Οθωμανικής Περιόδου στην ιστορική περιοχή της Θράκης |
| --- |
|  |
| Τεμένη | 
* Τέμενος Μεχμέτ Α' Διδυμότειχου
* Γενί Τζαμί Κομοτηνής
* Εσκί Τζαμί Κομοτηνής
* Τέμενος Σελβιλί Κομοτηνής
* Σελιμιγιέ Αδριανούπολης
 | Κύριος θόλος του Τεμένους Σελιμιγιέ |
|  |
| Τεκέδες | 
* Σεγίτ Αλή Σουλτάν Ρούσσας
* Κιουτουκλού Μπαμπά Σελίνου
* Τεκές Ποσπός
* Οσμάν Μπαμπά Τεκέτου Βουλγαρίας
* Μπουνταλά Χότζα Θερμών
 |
|  |
| Λουτρά | 
* Χάνα Τραϊανούπολης
* Χαμάμ του Ορούτς Πασά Διδυμότειχου
* Φεριντούν Αχμέντ Μπεγκ Διδυμότειχου
 |
|  |
| Γέφυρες | 
* Γέφυρα Χαμιδιέ
* Γέφυρα Πολύανθου
* Γέφυρα Ντιάβολσκι
* Γέφυρα Μουσταφά Πασά Σβλίλεγκραντ
 |
|  |
| Διάφορα | 
* Ιμαρέτ Κομοτηνής
* Ιεροσπουδαστήριο Κομοτηνής
* Πύργος του Ρολογιού Κομοτηνής
* Πύργος του Ρολογιού Ξάνθης
* Παλιό δικαστικό μέγαρο Κομοτηνής
* Καπναποθήκη Οθωμανικού Μονοπωλίου «Ρεζή»
* Πυροστιά Διδυμότειχου
* Μπεζεστένι Γιαμπόλ
 |

 |
Με τον όρο **Πυρρωνισμός** ή **Πυρρώνειος αίρεσις** καθιερώθηκε να ονομάζεται η σκεπτικιστική φιλοσοφική σχολή, της οποία ιδρυτής ήταν ο Αινησίδημος (1ος αι. π.Χ.) προς τιμήν του αρχαίου Έλληνα σκεπτικιστή φιλοσόφου Πύρρωνα από την Ηλεία (360 – 270 π.Χ.), αν και η σχέση του ιστορικού προσώπου του Πύρρωνα με την σχολή που φέρει το όνομα του, είναι θολή και αμφίβολη. 

Γενικά κατά τον **Πυρρωνισμό** η αντικειμενική γνώση για τα πράγματα είναι αδύνατη, γιατί σύμφωνα με τον φιλόσοφο Πύρρωνα δεν υπάρχει στην πραγματικότητα ούτε αλήθεια, ούτε ψεύδος. Συνεπώς στον κάθε σοφό είναι προτιμότερο να «επέχει» (εποχή και όχι αποχή) προκειμένου έτσι να εξασφαλίζει για τον εαυτόν του την αταραξία.

Οι οπαδοί αυτής της Σχολής ονομάσθηκαν Σκεπτικοί φιλόσοφοι.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Αρχαίες ελληνικές σχολές φιλοσοφίας |
| --- |
|  |
| Προσωκρατικές | 
* Ατομισμός
* Ελεατική
* Σχολή της Ιωνίας (Σχολή της Μιλήτου, Σχολή της Εφέσου)
* Πλουραλισμός
* Πυθαγόρεια
* Σοφιστική
 |
|  |
| Σωκρατικές | 
* Κυνισμός
* Κυρηναϊκή
* Ερετρειακή
* Μεγαρική
* Περιπατητική
* Πλατωνική
 |
|  |
| Ελληνιστικές | 
* Επικούρεια
* Νεοπλατωνισμός
* Νεοπυθαγόρεια
* Πυρρωνισμός
* Στωικισμός
 |

 |
Το **ORF 1** είναι ένα αυστριακό τηλεοπτικό κανάλι. Ήταν το πρώτο τηλεοπτικό κανάλι στην Αυστρία, ξεκίνησε το 1955.

Το ORF 1 είναι ένα από τα τέσσερα δημόσια τηλεοπτικά κανάλια στην Αυστρία. Το ORF 1 περιέχει εκπομπές, τηλεοπτικές σειρές και ταινίες, ενώ το ORF 2 εστιάζει στα πολιτιστικά προγράμματα,στον προγραμματισμό και την πληροφόρηση.Το ORF Sport Plus είναι το αθλητικό κανάλι, αλλά, το ORF 1 μεταδίδει επίσης ποδοσφαιρικούς αγώνες και άλλα σημαντικά αθλητικά γεγονότα.

Πρόγραμμα
---------

Το ORF 1 προβάλλει κυρίως ταινίες και επεισόδια από σειρές. Το πρωί υπάρχει πρόγραμμα για παιδιά που ονομάζεται Okidoki. Τα δημοφιλή αθλήματα όπως το σκι, Formula One και το ποδόσφαιρο προβάλλονται επίσης στο σταθμό. Το ORF 1 μεταδίδει ειδησεογραφικό πρόγραμμα όπως το *Zeit im Bild* (Οι στιγμές σε εικόνες) και το Περιοδικό στο σταθμό ORF 2. Μέχρι τις εννιά του Απριλίου του 2007, *Zeit im Bild* παρουσιάστηκε στο σταθμό ORF 1 και ORF 2 ταυτόχρονα στις 7:30 μ.μ. Στη συνέχεια άρχισαν να δείχνουν μια καθημερινή σαπουνόπερα διάρκειας οκτώ ωρών, αλλά την 1η Ιουλίου 2007, αντικαταστάθηκε από τον *Malcolm in the Midle* (το οποίο έχει αντικατασταθεί από *Two And A Half Men*) λόγω των χαμηλών εκτιμήσεων. Εκτός από αυτό, υπάρχουν προγράμματα ειδήσεων αρκετών λεπτών σε διάφορες χρονικές στιγμές κατά τη διάρκεια της ημέρας, με το όνομα *ZIB Flash*. Μετά από 20:00, το πρόγραμμα ειδήσεων, που ονομάζεται *ZIB 20*, μεταδίδεται τώρα το οποίο αντικατέστησε το *Newsflash*.

Υψηλή ευκρίνεια
---------------

Στις 28 Ιανουαρίου, 2008, η ORF άρχισε υπηρεσίες υψηλής ευκρίνειας. Η πρώτη εκπομπή ήταν ένας αγώνας σκι ονομάζεται The Nightrace in Schladming. Μια ξεχωριστή εκδήλωση HDTV, εισάγοντας την τεχνολογία HD, είχε προγραμματιστεί σε όλους τους περιφερειακούς σταθμούς ORF αμέσως μετά. Ο τεχνολογικός συνεργάτης για τις παραγωγές HD είναι Telekom Austria.

**Προγραμματισμός**

Αντίθετα με τις αρχικές προσδοκίες, τα μικρά αθλητικά γεγονότα μεταδίδονται σε HD μετά το Euro 2008. Η έξοδος του HD της ORF 1 HD περιορίζεται σε αμερικανικές τηλεοπτικές σειρές όπως το CSI: Miami, House M.D. Grey's Anatomy και Desperate Housewives. Σημειώστε ότι Desperate Housewives και Grey 's Anatomy μεταδίδονται στα αγγλικά και στα γερμανικά. Επίσης, οι περισσότερες ταινίες το βράδυ της Κυριακής που μεταδίδονται σε HD.

Γονική καθοδήγηση
-----------------

ORF abridges κάποιες ταινίες λόγω των κανόνων προστασίας του παιδιού, αλλά λιγότερο συχνά από ότι η γερμανική σταθμούς. ORF προσδιορίζει τα προγράμματά της με τα αρχικά: X (δεν είναι κατάλληλο για παιδιά? Parential καθοδήγηση συνιστάται), Ο (μόνο για ενήλικες), ή χωρίς την αρχική. Το σύμβολο K + (συνιστάται για παιδιά) εμφανίζεται μόνο το teletext.

Επίσημη ιστοσελίδα
------------------

* Επίσημος ιστότοπος
Το **Occupy Buffer Zone** (OBZ) ήταν κίνημα διαμαρτυρίας που ξεκίνησε στις 15 Οκτωβρίου 2011 από Ελληνοκύπριους και Τουρκοκύπριους ακτιβιστές, στο σημείο ελέγχου Λήδρας στη Λευκωσία της Κύπρου. Το κίνημα ξεκίνησε με μια εβδομαδιαία κατάληψη του σημείου ελέγχου, το οποίο βρίσκεται στη ζώνη που χωρίζει το έδαφος του νησιού στην αυτοανακηρυγμένη Τουρκική Δημοκρατία της Βόρειας Κύπρου και τη Κυπριακή Δημοκρατία, αποτέλεσμα της τουρκικής εισβολής στην Κύπρο το 1974. Στις 19 Νοεμβρίου του 2011, η κατάληψη της νεκρής ζώνης έγινε μόνιμη.

Επηρεασμένο από το διεθνές κίνημα Occupy, στοχεύοντας στις διαμαρτυρίες και τη δημοσιοποίηση των προβλημάτων που προκαλεί το παγκόσμιο οικονομικό και πολιτικό σύστημα, το κίνημα σκόπευε να ευαισθητοποιήσει το κοινό για το πως "το Κυπριακό είναι ένα από τα πολλά συμπτώματα του ανθυγιεινού παγκόσμιου συστήματος". Το κίνημα τόνισε τη σύνδεση μεταξύ της ανάπτυξης του Κυπριακού προβλήματος και τα οικονομικά-πολιτικά συμφέροντα που συνδέονται με το διεθνές οικονομικό και πολιτικό στάτους κβο.

Παραπομπές
----------

1. 1 2  «Youths occupy buffer zone in bid to reunify Cyprus». Hurriyet Daily News. 29 Νοεμβρίου 2011.
2. ↑  Nov 15 (24 Απριλίου 2004). «Cypriots #OccupyBufferZone | The Stream - Al Jazeera English». Aljazeera. Αρχειοθετήθηκε από το πρωτότυπο στις 8 Απριλίου 2013.
3. ↑  «Occupy Buffer Zone « OCCUPY THE BUFFER ZONE». *Occupy the Buffer Zone*. WordPress. Αρχειοθετήθηκε από το πρωτότυπο στις 24 Ιουλίου 2013.
To **πασαλίκι των Ιωαννίνων** (1788–1822) ήταν μια υποδιαίρεση της Οθωμανικής Αυτοκρατορίας με επίκεντρο την περιοχή της Ηπείρου και είχε υψηλό βαθμό αυτονομίας στις αρχές του 19ου αιώνα υπό τον Αλή Πασά, αν και δεν αναγνωρίστηκε ποτέ ως τέτοιο από την Οθωμανική Αυτοκρατορία. Ο πυρήνας του ήταν το εγιαλέτι των Ιωαννίνων, με επίκεντρο την πόλη των Ιωαννίνων στη νότια Ήπειρο, αλλά στο αποκορύφωμά του αποτελούσε το μεγαλύτερο μέρος της Αλβανίας και των δυτικών τμημάτων της Θεσσαλίας, όπως και της Μακεδονίας στη Βόρεια Ελλάδα.

Ιστορία
-------

Το 1787 ο Αλή ανέλαβε τη διοίκηση των Τρικάλων ως ανταμοιβή για την υποστήριξή του στον πόλεμο του σουλτάνου κατά της Αυστρίας. Αυτό δεν ήταν αρκετό για να ικανοποιήσει τις φιλοδοξίες του. Λίγο αργότερα, το 1788, πήρε τον έλεγχο των Ιωαννίνων και ανακηρύχθηκε πασάς. Όπως και άλλοι ημιαυτόνομοι περιφερειακοί ηγέτες που εμφανίστηκαν εκείνη την περίοδο, όπως ο Οσμάν Πασβάνογλου, εκμεταλλεύτηκε την αδυναμία της οθωμανικής κυβέρνησης, ώστε να επεκτείνει ακόμη περισσότερο την επικράτειά του μέχρι να αποκτήσει *de facto* τον έλεγχο του μεγαλύτερου μέρους της νότιας Αλβανίας, της δυτικής Ελλάδας και της Πελοποννήσου, είτε άμεσα είτε μέσω των γιων του. Οι μηχανορραφίες του Αλή έγιναν δεκτές από την οθωμανική κυβέρνηση στην Κωνσταντινούπολη ως μείγμα σκοπιμότητας - θεωρήθηκε καλύτερο να έχει τον Αλή ως σύμμαχο παρά ως εχθρό - και αδυναμίας, καθώς η κεντρική κυβέρνηση δεν είχε αρκετή δύναμη για να τον αποβάλει εκείνη τη στιγμή.

Η διοικητική διαίρεση της Οθωμανικής Αυτοκρατορίας το 1795
Το 1820 ο Αλή διέταξε τη δολοφονία ενός πολιτικού αντιπάλου στην Κωνσταντινούπολη. Ο μεταρρυθμιστής σουλτάνος ​​Μαχμούτ Β΄, ο οποίος προσπάθησε να αποκαταστήσει την εξουσία της Υψηλής Πύλης, εκμεταλλεύτηκε αυτή την ευκαιρία για να κινηθεί εναντίον του Αλή διατάζοντας την αποπομπή του. Ο Αλή αρνήθηκε να παραιτηθεί από τις επίσημες θέσεις του και αντέταξε σθεναρή αντίσταση στον οθωμανικό στρατό, καθώς πολυάριθμα τουρκικά στρατεύματα πολεμούσαν τον τρομερό στρατό του Αλή. Στις 4 Δεκεμβρίου 1820 ο Αλή Πασάς και οι Σουλιώτες σχημάτισαν έναν αντιοθωμανικό συνασπισμό, στον οποίο οι Σουλιώτες συνεισέφεραν με στρατιώτες. Αρκετοί εκ των συμμάχων του Αλή τελικά τον εγκατέλειψαν. Τον Ιανουάριο του 1822, Οθωμανοί πράκτορες δολοφόνησαν τον Αλή Πασά και έστειλαν το κεφάλι του στον σουλτάνο. Μετά το θάνατό του, το πασάλικι έπαυσε να υφίσταται και συγχωνεύθηκε με το πασαλίκι του Βερατίου για την επιστροφή στην προηγούμενη κατάσταση του εγιαλετίου των Ιωαννίνων με τα σαντζάκια των Ιωαννίνων, του Βερατίου, του Αργυροκάστρου και της Πρέβεζας.

Παραπομπές
----------

1. ↑  Σμύρης, Γεώργιος Το δίκτυο των οχυρώσεων στο Πασαλίκι των Ιωαννίνων: 1788 -1822 ιστορική - πολιτική - οικονομική και χωροταξική θεώρηση didaktorika.gr
2. ↑  Ο Αλή πασάς ο Τεπελενλής και η περιουσία του σελ. 5
3. 1 2  Η εξέγερση του Αλή πασά Τεπελενλή, οι συνέπειές της σε εκείνη του Μοριά και η πορεία της Ελλάδας προς την ανεξαρτησία σελ. 5
Αυτό το λήμμα αφορά το βιβλικό πρόσωπο.  Για άλλες χρήσεις, δείτε: Ρεβέκκα (αποσαφήνιση).

Η **Ρεβέκκα** ήταν κόρη του Βαθουήλ (Βεθουήλ, Γένεση 22,23). Ήταν αδερφή του Λάβαν, σύζυγος του Ισαάκ (Γένεση 25,20) και μητέρα του Ιακώβ και του Ησαύ.

Η Ρεβέκκα βρισκόταν στη Χαρράν, *την πόλη του Ναχώρ* (Γένεση κεφ. 24), όταν ο Αβραάμ ανέθεσε στο δούλο του Ελιέζερ να βρει νύφη για τον Ισαάκ. Ο Ελιέζερ έφερε την Ρεβέκκα. Ήταν όμορφη και ελκυστική και αργότερα παρουσιάζεται ως φιλόδοξη και άπληστη, παρ' όλα αυτά ο Ισαάκ την αγαπούσε πολύ (Γένεση 24,67). Η Ρεβέκκα ήταν στείρα επί 20 χρόνια. Τελικώς όμως, ο Θεός της έδωσε δυο παιδιά, τον Ησαύ και τον Ιακώβ (Γένεση 25,19-26, Ρωμαίους 9,10-12). Παρόλο που ήταν δίδυμοι, ο Ησαύ αναγνωρίστηκε ως ο πρωτότοκος. Η Ρεβέκκα, ωστόσο, αγαπούσε περισσότερο τον Ιακώβ και σχεδίασε την παραπλάνηση του τυφλού πλέον, από τα γεράματα, Ισαάκ ώστε να δώσει τα πρωτοτόκια στον Ιακώβ. Λίγο αργότερα έστειλε τον Ιακώβ στο σπίτι του Βαθουήλ για να αποφύγει την οργή του Ησαύ. Η Ρεβέκκα δεν τον ξαναείδε. Μετά από 20 χρόνια, ο Ιακώβ επέστρεψε στη Χαναάν, όπου βρήκε τη μητέρα του νεκρή στον οικογενειακό τάφο.

Παραπομπές
----------

1. ↑  «בְּרֵאשִׁית» (Εβραϊκά της Βίβλου)
2. ↑  «בְּרֵאשִׁית» (Εβραϊκά της Βίβλου)
3. ↑  «בְּרֵאשִׁית» (Εβραϊκά της Βίβλου)
4. ↑  «בְּרֵאשִׁית» (Εβραϊκά της Βίβλου)
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Σεπτεμβρίου 2017. Ανακτήθηκε στις 26 Μαΐου 2017.
Το **Circa**, συνήθως συντομογραφείται **c.**, **ca.** ή **ca** (επίσης **circ.** ή **cca.**, ελληνική μετάφραση: περίπου), σημαίνει «προσεγγιστικά» σε πολλές ευρωπαϊκές γλώσσες, συνήθως όταν γίνεται αναφορά σε μια ημερομηνία. Το *circa* χρησιμοποιείται ευρέως στην ιστορία, όταν οι ημερομηνίες των γεγονότων που δεν είναι με ακρίβεια γνωστές. Όταν χρησιμοποιείται σε χρονικά διαστήματα, το *περίπου* εφαρμόζεται πριν από κάθε κατά προσέγγιση ημερομηνία, ενώ οι ημερομηνίες χωρίς το περίπου αμέσως πριν από αυτά γενικά υποτίθεται ότι είναι γνωστά με βεβαιότητα.

Για παράδειγμα:

* 1732-1799 ή 1732-99: τα δύο χρόνια είναι γνωστά με ακρίβεια.
* c. 1732 – 1799: μόνο το έτος τέλους είναι γνωστό με ακρίβεια, το έτος αρχής είναι κατά προσέγγιση.
* 1732 – c. 1799: μόνο το έτος αρχής είναι γνωστό με ακρίβεια, το έτος τέλους είναι κατά προσέγγιση.
* c. 1732 – c. 1799: και τα δύο χρόνια είναι κατά προσέγγιση.

Δείτε επίσης
------------

* *Floruit*

Παραπομπές
----------

1. ↑  «circa». Dictionary.com. Ανακτήθηκε στις 16 Ιουλίου 2010.

Εξωτερικοί σύνδεσμοι
--------------------

* Πολυμέσα σχετικά με το θέμα  Circa στο Wikimedia Commons
Το σύμβολο της οργάνωσης
Η **Opus Dei**, (Λατινικά: Praelatura Sanctae Crucis et Operis Dei), είναι θεσμός της Καθολικής Εκκλησίας.

Η πλειοψηφία των μελών του είναι λαϊκοί. Οι υπόλοιποι είναι κοσμικοί ιερείς υπό τη διακυβέρνηση ενός ιεράρχη που εκλέγεται από συγκεκριμένα μέλη και διορίζεται από τον Πάπα. Το Opus Dei στα λατινικά σημαίνει «Έργο του Θεού». Ως εκ τούτου, η οργάνωση αναφέρεται συχνά από τα μέλη και τους υποστηρικτές ως *Work*(δουλειά).

Ιδρύθηκε στην Ισπανία το 1928 από τον καθολικό ιερέα Josemaría Escrivá και έλαβε την τελική έγκριση της Καθολικής Εκκλησίας το 1950 από τον Πάπα Πίο XII.

Το 2018 αριθμούσε 95.318 μέλη σε περισσότερες από 90 χώρες. Περίπου το 70% των μελών του Opus Dei ζουν στις προσωπικές τους οικίες και έγγαμοι ενώ το άλλο 30% είναι άγαμοι, από τους οποίους η πλειοψηφία ζει σε κέντρα της οργάνωσης.

Παραπομπές
----------

1. ↑  Upon whom does the prelate of Opus Dei depend? Who appoints him? *Opus Dei website*.
2. ↑  «Decoding secret world of Opus Dei». *BBC News*. 2005-09-16.. Ανακτήθηκε στις 2006-11-27.
3. ↑  Bill Tammeus (2005-10-19). «Bishop confirms connection to group». *Kansas City Star*.
4. ↑  Peter Berglar (1994). «Opus Dei: Life and Works of its Founder». *EWTN*. Scepter. Ανακτήθηκε στις 29 Μαρτίου 2008.
Open House Athens logo designed by Beetroot
Το **Open House Athens** (ΟΗA) είναι μια πολιτιστική εκδήλωση που προωθεί την αρχιτεκτονική στο ευρύ κοινό. Η εκδήλωση είναι μη κερδοσκοπικού χαρακτήρα και βασίζεται στους θεσμούς του εθελοντισμού και των χορηγιών.

Διοργανώνεται από την Αστική Μη Κερδοσκοπική Εταιρεία "Open House Greece". Η εταιρεία ιδρύθηκε το 2012 για αυτόν τον σκοπό κι αποτελεί μέλος του παγκόσμιου δικτύου Open House Worldwide, στο οποίο ανήκουν όλοι οι φορείς που διοργανώνουν επίσημα Open House εκδηλώσεις ανά τον κόσμο. 

Η εκδήλωση περιλαμβάνει δωρεάν αρχιτεκτονικές ξεναγήσεις σε κτίρια της πόλης με αρχιτεκτονικό ενδιαφέρον –ιδιωτικά και δημόσια– πραγματοποιείται μια φορά το χρόνο και διαρκεί ένα σαββατοκύριακο.

Το πρώτο Open House Athens διοργανώθηκε το 2014. Η εκδήλωση έχει επικρατήσει να πραγματοποιείται το πρώτο σαββατοκύριακο του Απριλίου. Με την πάροδο των χρόνων, το πρόγραμμα εμπλουτίστηκε με πλήθος παράλληλων δράσεων, που ξεκινούν μια εβδομάδα νωρίτερα.

Το Open House Athens είναι μία από τις πιο πετυχημένες πολιτιστικές δράσεις της Αθήνας, που χαίρουν ευρείας απήχησης από το κοινό. Κάθε χρόνο το OHA ανοίγει περίπου 100 κτίρια και προσελκύει πάνω από 10.000 επισκέπτες. Για τη διεξαγωγή του επιστρατεύονται πάνω από 500 εθελοντές. Συνολικά σημειώνονται περίπου 40.000 επισκέψεις στις ξεναγήσεις που πραγματοποιούνται στο πλαίσιο της εκδήλωσης.

Δείτε επίσης
------------

* Open House Thessaloniki

Εξωτερικοί σύνδεσμοι
--------------------

Επίσημος ιστότοπος
Να μη συγχέεται με ρόβι.
Ροβίτσα
Φύτρες ροβίτσας
H **ροβίτσα** ή **ψιλοφάσουλο** (αγγλ. *mung bean*) είναι είδος φασολιού και καρπός του φυτού *Vigna radiata*. Το φυτό ανήκει στο γένος *Vigna* όπως και το αμπελοφάσουλο. Έχει πράσινο χρώμα και είναι μικρή σε μέγεθος, περίπου σαν τη φακή. Είναι εύκολη στο μαγείρεμα γιατί δεν χρειάζεται να την αφήσουμε να μουλιάσει σε νερό πρώτα. Χρησιμοποιείται για την παρασκευή τόσο γλυκών όσο και αλμυρών πιάτων. Έχει αρκετό σίδηρο και πρωτεΐνη και αυτό την καθιστά δημοφιλή στη χορτοφαγική διατροφή. Είναι εύκολο αν τη μουσκέψουμε να βγάλει φύτρες και μπορεί να καταναλωθεί και σε αυτή τη μορφή .

Είναι γνωστή στο εξωτερικό ως «φασόλι μουνγκ» (αγγλ. *mung bean* ). Καλλιεργείται ευρέως στην ανατολική και νοτιοανατολική Ασία και στην Ινδική υποήπειρο και χρησιμοποιείται αρκετά στην κουζίνα τους .
Στην Ελλάδα δεν καλλιεργείται εκτεταμένα, παρόλα αυτά υπάρχουν αρκετοί καλλιεργητές στην Καλαμάτα και κάποιοι στα Καλάβρυτα (οπού το στιφάδο της ροβίτσας είναι τοπική σπεσιαλιτέ) .

Παραπομπές
----------

1. 1 2  Σκούρα, Μαρία (8 Ιουλίου 2016). «Ροβίτσα ή ψιλοφάσουλα Καλαματιανά». *Diatrofi.gr*. [*νεκρός σύνδεσμος*]
2. 1 2  Βονισάκου, Ελένη (10 Ιουνίου 2014). «Πως φτιάχνουμε: Σπιτικές Φύτρες Φασολιών». *The foodie corner*.
3. ↑  «Mung bean». *WordReference.com | Διαδικτυακά γλωσσικά λεξικά*. WordReference English-Greek Dictionary.
4. ↑  Σενετάκη, Μάρω (4 Δεκεμβρίου 2017). «Τι είναι η ροβίτσα και πώς θα τη μαγειρέψετε». *Olivemagazine.gr*.

Πηγές
-----

* Πουρνάρα, Φωτεινή (24 Απριλίου 2018) H μικροσκοπική αλλά πανίσχυρη ροβίτσα. Itrofi.gr
Ο όρος **Port Scanning** αναφέρεται σε μία από τις πιο δημοφιλείς τεχνικές ανίχνευσης ανοικτών δικτυακών θυρών, που χρησιμοποιείται από τους εισβολείς με στόχο την άντληση πληροφοριών σε ένα απομακρυσμένο δίκτυο (remote network). Όλα τα μηχανήματα τα οποία βρίσκονται συνδεδεμένα σε ένα τοπικό δίκτυο (LAN – Local Area Network) ή στο διαδίκτυο, τρέχουν υπηρεσίες οι οποίες ακούνε σε κάποιες γνωστές ή μη θύρες (ports). Η σάρωση μίας θύρας (port scanning) βοηθά τον εισβολέα να βρει τις διαθέσιμες ελεύθερες, ώστε να αποκτήσει πρόσβαση στον υπολογιστή κάποιου χρήστη και να λειτουργήσει κακόβουλα. 

Η τεχνική του «Port Scanning» προσπαθεί να ανιχνεύσει τις αδυναμίες του χρήστη, ενώ η αποστολή μηνύματος ανίχνευσης σε μία θύρα, καθώς και η απάντηση στο απεσταλμένο μήνυμα καταδεικνύει την κατάσταση στην οποία βρίσκεται (ανοικτή ή κλειστή). Επιπλέον, συλλέγονται πληροφορίες για το είδος του λειτουργικού συστήματος το οποίο χρησιμοποιεί ο χρήστης και δεδομένα τα οποία πιθανόν να χρησιμοποιηθούν μελλοντικά.

Παραπομπές
----------

1. ↑  Cynthia Bailey Lee Chris Roedel Elena Silenok. «Detection and Characterization of Port Scan Attacks» (PDF).

]